钦定古今图书集成/明伦汇编/官常典/第724卷 > 凌唐佐
## 钦定古今图书集成/明伦汇编/官常典/第724卷 > 凌唐佐

按《宋史忠义传》：“唐佐，字公弼，徽州休宁人。元符三年
进士。建炎初，提点京畿刑狱，加直秘阁，知南京。南京
陷，刘豫因使为守，唐佐与宋汝为密疏其虚实，遣人
持蜡书告于朝。江淮都督吕颐浩过常州，得唐佐从
孙宪，授保义郎、阁门祗候，俾持书遗之。宪至睢阳，事
泄，豫捕唐佐并其家。宪脱归，唐佐见豫，责以大义，豫”
怒，斩唐佐境上。李横复颖昌言于朝，诏赠徽猷阁待
制。